Rü pexü̃tawa chanamu ga taeneẽ ga Timutéu na pexü̃ íyadauxü̃ca̱x. Erü nüma nixĩ i Tupanaãrü puracütanüxü̃ i wüxigu namaã tapuracüexü̃ na tanaxunagüxü̃ca̱x i ngẽma ore i mexü̃ i Cristuchiga. Rü ngẽ́ma petanüwa chanamu na pexü̃ nangü̃xẽẽxü̃ca̱x na yexeraãcü peyaxõgüxü̃ca̱x rü aixcüma petaãẽgüxü̃ca̱x rü ngẽmaãcü taguma texé i petanüwa nüxü̃ rüxoxü̃ca̱x ega ṯacü rü guxchaxü̃ pexü̃́ ngẽxmagu. Erü pematama marü nüxü̃ pecua̱x na guxãma i yixema na yaxõgüxü̃ rü ngúxü̃ tá tüxü̃ naxüpetü.